alexandrainst/scandi-wiki huggingface dataset:
Paul Hogan

Paul Hogan (født 1939) er en australsk skuespiller og manusforfatter kjent fra i filmserien Crocodile Dundee.

Hogan ble født i Sydney, til tross for han tidligere hevdet han ble født i småbyen Lightning Ridge i New South Wales.

Han tv-debuterte som deltaker i talentprogrammet New Faces i 1971. Deretter ble han en del av aktualitetsprogrammet A Current Affair, hvor han hadde et fast innslag med humoristiske betraktninger over ukens nyheter. I 1973 fikk han sin egen tv-serie, komiserien The Paul Hogan Show, som gikk til 1984. Senere hadde han en rolle i miniserien Anzacs (1985) og i tv-filmen Floating Away (1998).

Han filmdebuterte i actionkomedien Crocodile Dundee (1986), hvor han spilte hovedrollen som som Mick «Crocodile» Dundee. Han skrev også manus. Filmen ble hans store internasjonale gjennombrudd og han gjentok rollen i Crocodile Dundee II (1988) og Crocodile Dundee i Los Angeles (2001). Filmroller etter dette inkluderer dramakomedien Almost an Angel (1990), hvor han også skrev manus, western-komedien Lightning Jack (1994), som han både produserte og skrev manus til, filmversjonen av Flipper (1996), hvor han også skrev manus, komedien Strange Bedfellows (2004), roadmovien Charlie & Boots (2009) og komedien The Very Excellent Mr. Dundee (2020), som hadde premiere på Amazon Prime Video. Disse filmene oppnådde ikke samme suksess som de to første Crocodile Dundee-filmene.

Det kan nevnes at Paul Logans liv ble skildret i den todelte miniserien Hoges: The Paul Hogan Story (2017).

Hogan var gift med den amerikanske skuespilleren Linda Kozlowski fra 1990 til 2014. Hun var hans motspiller i alle Crocodile Dundee-filmene. Han var tidligere gift med Noelene Edwards (fra 1958 til 1981, og igjen fra 1982 til 1989).

Utmerkelser 
1985: kåret til Årets australier av National Australia Day Council.

1986: utnevnt som Member of the Order of Australia (for sin innsats innen turisme og underholdning).

1987: Golden Globe i klassen beste mannlige skuespiller (for Crocodile Dundee).

1988: Mo Awards, i klassen AUSTRALIAN SHOWBUSINESS AMBASSADOR, en australsk pris innen underholdning.

2016: Longford Lyell Award for utmerket bidrag innen australske film. Prisen er den høyeste utmerkelsen til organisasjonen Australian Academy of Cinema and Television Arts (AACTA).

Referanser

Eksterne lenker 
 
 
  Paul Hogan-dokumentar fra 2019 på YouTube

Australske skuespillere
Komikere
Personer fra Sydney
Sverre Øvergaard

Sverre Øvergaard (født 29. mars 1908 i Narvik, død 27. januar 1985 samme sted) 
var en norsk lokalpolitiker (Ap) fra Narvik i Nordland. Han var ordfører i Narvik kommune fra 1953 til 1967, og han var medlem av bystyret i 25 år fra 1945.

Øvergaard var sønn av Isach Øvergaard, en tidligere redaktør i Fremover. Han ble sosialsjef i Narvik kommune i mai 1945 og hadde stillingen til 1974. Han ble varaordfører i 1947. Ordførervervet var tillitsverv på fritiden. Øvergaard var ordfører i 15 år gjennom en økonomisk velstandperiode for kommunen. Han var pådriver for smelteverk i Narvik og tilhenger av høyhusutbygging. Han samarbeidet med rådmann Knut Røssaak. Øvergaard mottok Kongens fortjenstmedalje i gull i 1980.

Referanser  

Ap-ordførere i Nordland
Ordførere i Narvik
Kongens fortjenstmedalje i gull
Liste over ordførere i Narvik

Liste over ordførere i Narvik er en oversikt over Narvik kommunes ordførere fra 1902 til 2015. Den 1. januar 1974 ble Ankenes kommune slått sammen med Narvik, og samme år ble ordførervervet et heltidsverv. Arbeiderpartiet hadde frem til 2011-valget ordførervervet i til sammen hundre år, hvorav uavbrutt (bortsett fra under krigen) fra 1922 til 2011
 Ole Martinussen 1902
 Nils Astrup 1903
 Statius Mosling 1904
 Ole Martinussen/Statius Mosling 1905
 Statius Mosling 1906-1907
 Edvard Kristiansen 1908
 Karl Kristian Høiem 1909-1910
 Rolf Jacobsen 1911
 Albert Zintzen 1912-1913
 Julius Bastian Olsen (Jul. B. Olsen) 1914-1921
 Einar Wexelsen 1922
 Julius Bastian Olsen (Jul. B. Olsen) 1923-1927
 Hans Kisen 1929-1930
 Theodor Broch 1934-1940
 Alfred Nilsen 1945-1949
 Odd Finseth 1949-1953 
 Sverre Øvergård 1953-1967  
 Arne Kr. Meedby 1968-1973
 Edgar Sneve 1974-1979
 Roald Sandvoll 1980-1987
 Odd G. Andreassen 1988-1999
 Olav Sigurd Alstad 2000-2007
 Karen Margrethe Kuvaas 2007-2011
 Tore Nysæter 2011-2015
 Rune Edvardsen 2015-

Litteratur  
Oddvar Svendsen: Narviks historie ISBN 82-996128-2-9

Referanser

Narvik
NM i terrengløp 2011

NM i terrengløp 2011 var en del av NM i friidrett 2011, men ble arrangert som to egne stevner; NM i kort løype og stafetter ble arrangert 9. – 10. april 2011 i Modum kommune, arrangert av Modum Friidrettsklubb, mens NM i lang løype ble arrangert i Trondheim 18. september av Strindheim Idrettslag.

Resultater, senior

Kvinner, kort løype

Kvinner, stafett

Kvinner, lang løype (6 km)

Menn, kort løype

Menn, stafett

Menn, lang løype (10 km)

Resultater, junior (18-19 år)

Kvinner, kort løype

Kvinner, lang løype (4 km)

Menn, kort løype

Menn, lang løype (6 km)

Eksterne lenker
 Resultater, stafetter
 Resultater, kort løype
 Resultater, lang løype

2011
Friidrett i 2011
Terrengløp
Sportsarrangementer i Buskerud
Sportsarrangementer i Trøndelag
Sport i Modum
Sport i Trondheim
EasyRisk Manager

EasyRisk Manager er et webbasert risikostyringssystem utviklet av DNV og er nå en del av Synergi Life-porteføljen.

Historien bak EasyRisk
1988:  Første prosjekt mellom Det norske forsvaret, Aérospatiale og DNV
1991:  Versjon 1, opprinnelig kalt «Criticality Management Tool», enbrukerprogram for Windows
2001:  Version 2, første web-baserte versjon
2005:  Versjon 3, harmonisert brukergrensesnitt
2013: Del av DNV Synergi-porteføljen
2014: Co-branded som Synergi Life Risk Management

Den opprinnelige ideen fra 1988 var å ta tekniske risikometoder (HAZID, HAZOP, FMECA osv.), og se om disse kunne brukes på prosjekter og organisasjoner – et konsept som nå er generelt akseptert.

Forsvarets bruk av EasyRisk 
Forsvaret har vært med siden starten på 80-tallet, og har brukt EasyRisk som en naturlig del av sitt prosjektarbeid, beskrevet i Forsvarets Usikkerhetsmanual.

Anvendelser 
Programmet kobler risikobildet til en forretningsmodell som kan bestå av eksempelvis:

 Organisasjon
 WBS – arbeidsnedbrytning
 KPI-er – måleområder
 Systemer
 RBS – "Risk Breakdown Structures"

Disse modellene kan igjen være koblet, slik at en kompleks risikomodell kan analyseres.

Referanser

Eksterne lenker 
  
 DNV·GL

Programvare
Risikostyring
Lennart Breitholtz

Lennart Gunnar Breitholtz (født 8. desember 1909, død 27. mai 1998) var en svensk litteraturhistoriker og forfatter. Breitholtz er forfatter til et par standardverker innenfor litteraturvitenskapen, blant annet Epoker og diktere. vestens litteraturhistorie som har vært på pensumlisten ved blant annet Universitetet i Oslo.

Lennart Breitholtz, født i Vena församling i Kalmar län i 1909, og nedstammer fra en eldre svensk adelsfamilie som begynte på 1200-tallets Visby på Gotland hvor stamfaren kom antagelig på 1230-tallet.

Han tok dr.philos. ved Uppsala universitet i 1944 med avhandlingen Våra första fransk-klassiska dramer: Celsius’ Ingeborg och Dalins Brynhilda. Han var dosent ved samme sted i årene 1949–1960, og deretter professor i litteraturhistorie med poetikk ved Göteborgs universitet i årene 1960-1975.

Breitholtz ble tildelt Svenska Akademiens litteraturpris, Zibetska priset, for sine studier i gustaviansk litteraturhistorie i 1964 og deretter Schückska priset i 1976, også av Svenska Akademien. I 1974 ble det utgitt et festskrift for ham, Text och teater.

Breitholtz var styremedlem for Statens skola för scenisk utbildning i Göteborg i årene 1964–1967 samt innvalgt i 1975 i styret for Kungliga Vitterhets Historie och Antikvitets Akademien.

Først og fremst har hans navn blitt knyttet til det litteraturhistoriske standardverket Epoker og diktere I-II, som han var redaktør av og hvor den første svenske utgaven kom i 1971–1972, og på norsk i 1979. Han sto også bak verket Litteraturens klassiker på 18 bind.

Bibliografi i utvalg 
 Våra första fransk-klassiska dramer (1944)
 Le theatre historique en France jusqu'a la revolution (1952)
 Litteraturens klassiker (i utvalg og oversettelse) bind 1–18 (Stockholm 1961 ff) som redaktør
 Västerlandets litteraturhistoria (Stockholm 1963–1964) som redaktør
 Dagen svalnar... av Edith Södergran – diktanalyser (1968)
 Monsieur Bovary och andra essayer (1971)
 Epoker och diktare: allmän och svensk litteraturhistoria, bind I og II (1971–1972) som redaktør, på norsk i 1979
 Vid medeltidens gryning – Rom under barbarernas svärd'' (1983)

Priser (utvalg) 
 1976 – Schückska priset
 1964 – Zibetska priset

Svenske litteraturvitere
Fødsler i 1909
Dødsfall i 1998
St. Elisabeths hospital (Trondheim)

St. Elisabeths hospital er et tidligere sykehus ved bydelen Ila i Trondheim som ble opprettet i 1887 i regi av St. Elisabeth-ordenen og som fungerte frem til nedleggelsen i februar 2010.

Historie 
I 1874 kjøpte Den katolske kirke den 37 dekar store eiendommen Abelsborg ved Ila og oppførte deretter i perioden 1877–1880 et kombinert bolig-, skole- og kirkebygg (tegnet av arkitekt Carl Julius Bergstrøm) på den nåværende eiendommen i Hans Nissens gate nummer 3. Kirken, under navnet Jesu Hjerte kirke, ble den første bygningen på eiendommen og ble vigslet i 1878. I perioden fra 1880 ble det besluttet å oppføre et sykehus i sammenheng med den første bygningen, og denne stod ferdig i 1887. Sykehuset med fem sengeplasser tilhørte kirken og ble drevet av St. Elisabethsøstrene, som var en kongregasjon innen Fransiskanerordenen oppkalt etter Elisabeth av Thüringen.

Etter århundreskiftet ble sykehuset en del av St. Elisabethsøstrenes eiendom, og i 1908 ble sykehuset ombygd etter tegninger av arkitekt Axel Guldahl. Etter denne ombygningen ble kirken omgjort til kapell, mens sykehuset fikk mellom 50 og 60 sengeplasser drevet av elleve søstre og en prest. Sistnevnte hadde samtidig tjeneste som sogneprest for Jesu Hjerte kirke frem til 1929. Sykehusets søstre bodde etter denne ombygningen på hybler i byggets fjerde etasje. Sykehuset ble senere utvidet en rekke ganger, hvor siste større utvidelse skjedde i 1953. Bygningen hadde da et areal på om lag 6 100 kvadratmeter. I 1970 ble sykehuset lagt under Sør-Trøndelag fylke og Regionsykehuset i Trondheim, mens St. Elisabethsøstrene drev sykehuset frem til 1982. Etter dette ble St. Elisabeth hospital drevet som hjerteklinikk og klinikk for dagkirurgi under St. Olavs hospital.

Nyere tid 
I februar 2010 ble driften ved St. Elisabeth hospital flyttet til St. Olavs hospital på Øya, og eiendomsmassen ble deretter forberedt for salg. I juni 2012 ble det klart at St. Elisabeth var solgt til Nidaros Bolig for 34 millioner kroner, og at de fremtidige planene for bygget var å omregulere eiendommen fra sykehus til leiligheter med mellom 70 til 90 utleieleiligheter. I mellomtiden ble det lagt inn en kommunal søknad om midlertidig brukstillatelse for å tilpasse St. Elisabeth om til om lag 100 studentboliger.

Referanser

Litteratur 

Tidligere sykehus i Norge
Trondheim katolske bispedømme
Helse- og sosialtjenester i Trondheim
Helse Midt-Norge
Ila (Trondheim)
Etableringer i 1887
Opphør i 2010
Edva Jacobsen

Edva Jacobsen (født 31. august 1964) er en færøysk politiker (Sb.) og næringslivskvinne fra Fuglafjørður.

Hun kom inn på det færøyske Lagtinget i 2010, som vara for næringsminister Johan Dahl. Fra 2011 til 2015 var hun innvalgt på Lagtinget på eget mandat. Fra 2019 møter hun som vara for helseminister Kaj Leo Johannesen.

Hun begynte i 1983 i lære i Føroya Banki. Hun har praktisk bankutdannelse med fordypning i finansstyring. Hun var kunderådgiver ved filialen i Fuglafjørður frem til hun ble valgt inn på Lagtinget. Hun har siden arbeidet innen havbruksnæringen. Hun er ansatt ved finans- og personalavdelingen i Bakkafrost.

Hun har vært virksom innen idretten og indremisjonen.

Referanser 

Færøyske lagtingsmedlemmer
Personer fra Fuglafjørður
Portal:Færøyene/artikler
NM i ultraløp 2010

NM i ultraløp 2010 var en del av NM i friidrett 2010, og ble arrangert som en del av 100 km-løpet Bergen Ultra, 10. april 2010. Dette var det tredje NM i ultraløp som ble arrangert.

Resultater

Menn

Kvinner

Kilder 
 Resultatliste, NM 
 friidrett.no: Andre NM/UM 2010

2010
Ultraløp
Friidrett i 2010
Sportsarrangementer i Hordaland
Sport i Bergen
NM i ultraløp 2008

NM i ultraløp 2008 var en del av NM i friidrett 2008, og ble arrangert som en del av 100 km-løpet Bergen Ultra, 18. oktober 2008. Dette var det første NM i ultraløp som ble arrangert, og 22 deltakere stilte til start, 19 menn og 3 kvinner.

Resultater

Menn

Kvinner

Referanser

Kilder 
 Resultatliste, Resultatliste Bergen Ultra 18.10.2008 med innlagt NM 
 friidrett.no: Andre NM/UM 2008

2008
Ultraløp
Friidrett i 2008
Sportsarrangementer i Hordaland
Sport i Bergen
Anne G. Søreide

Anne Gitte Søreide (født 7. mars 1969) er en norsk aktivist, spesielt opptatt av ensliges og ensommes situasjon. Hun har vært intervjuet en rekke ganger om temaene i flere forskjellige medier.

Hun er også gründer og har startet Singelmingel, en mingelklubb med tilhørende nettsted.

Referanser

Eksterne lenker 
 «Singelfest på julaften», artikkel om Anne G. Søreide i Dagsavisen
 Søreides nettsted Singelmingel

Norske aktivister
Fødsler i 1969
Erik Berg

Erik Berg (født 31. mars 1948) er en norsk næringslivsmann, kjent for sitt samarbeid med Stig O. Jacobsen i Berg Jacobsen Gruppen AS.

Berg har jobbet opp Classic Norway Hotels til 21 hotell og anlegg, fra Fevik i sør til Lofoten i nord.

Han er deleier og styreleder i Bunnpris Møre.

Han var styreleder i Molde Fotballklubb  fra 25. februar 2009 til 29. februar 2012.

Berg vokste opp med en far som var kjøpmann og drev gård og kolonialbutikk. Han ble delaktig i denne driften i en alder av 22 år. Han er gift og har tre barn.

Berg er gift med Møyfrid og har barna, Ole-Erik, Anikken og Kristine som alle jobber i familievirksomheten.

Referanser 

Personer fra Molde kommune
Molde Fotballklubb
Fødsler i 1948
Rasta Ishockeyklubb

Rasta Ishockeyklubb (stiftet i 1988) er en ishockeyklubb fra Rasta i Lørenskog kommune, Akershus. Klubben fikk et lag med i seriesystemet i 1989/90-sesongen. Klubben spiller sine hjemmekamper i Lørenskog Ishall. Den spilte lenge i 4. divisjon, men førstelaget er nå fra 2007 etablert i 2. divisjon, samtidig som andrelaget holder til i 4. divisjon. I en årrekke har klubben tiltrukket seg en del spillere med erfaring fra høyeste nivå, og således har spillere som John Opsahl og Pål Kristiansen både norgesmesterskap og landskamper. Draktene er hvite og røde med innslag av blått og gult. 6. oktober 2001 ble Rasta det aller første laget som spilte obligatorisk kamp mot Stavanger Oilers, i en 2. divisjonskamp som Oilers til slutt vant med sifrene 13-3.

Tabellen

Eksterne lenker 
 
 

Ishockeyklubber i Norge
Idrettslag i Akershus
Idrettslag etablert i 1988
Sport i Lørenskog
1988 i Norge
Henrik Kjelsrud Johansen

Henrik Kjelsrud Johansen (født 23. mars 1993 på Gjøvik) er en norsk fotballspiller som spiller for Fredrikstad Fotballklubb.

Han skrev i 2012 under for Skiensklubben, men var i 2015-sesongen lånt ut til Fredrikstad. Han har tidligere spilt i Gjøvik-Lyn, Gjøvik FF, Raufoss og FK Haugesund. Kjelsrud Johansen spiller spiss.

Klubber

Gjøvik FF 
I 2010 ble Henrik Kjelsrud Johansen tatt opp fra SK Gjøvik-Lyn og ble en del av Gjøvik FF-troppen. Han ble en umiddelbar suksess og gjorde seg bemerket med 26 mål på 22 kamper for Gjøvik FF i 3. divisjon.

Raufoss 
Han gjorde seg såpass bemerket i distriktet at Raufoss bestemte seg for å hente ham januar 2011. Han var høste 2011 utlånt til Lillestrøm. Under tiden i Raufoss scoret han 14 mål på 17 kamper.

Haugesund 
30. august 2012 ble Johansen klar for Tippeligaklubben FK Haugesund. Han fikk sin debut mot Odd Grenland, og han satte ballen i nettet, men ble annullert for angrep på keeper. Han første, og siste mål kom i 2012 i kampen mot Sandnes Ulf i 3-2 seieren.

Referanser

Eksterne lenker 
 

Norske fotballspillere
Fotballspillere for FK Gjøvik-Lyn‎
Fotballspillere for Raufoss IL
Fotballspillere for Lillestrøm SK
Fotballspillere for FK Haugesund
Fotballspillere for Odds ballklubb
Fotballspillere for Fredrikstad FK
Fotballspillere for Vålerenga Fotball
Fotballspillere for SK Brann
Personer fra Gjøvik kommune
NM i mangekamp 2011

NM i mangekamp 2011 var en del av NM i friidrett 2011, og ble arrangert som et eget mesterskap i Trondheim, 11. og 12. september 2011.

Det ble konkurrert i tikamp for menn og sjukamp for kvinner.

Resultater, senior

Menn

Kvinner

Resultater, junior

Menn

Kvinner

Resultater, ungdom

Gutter 17 år

Gutter 16 år

Gutter 15 år

Jenter 17 år

Jenter 16 år

Jenter 15 år

Resultater, veteran

Herrer 45-49 år

Herrer 50-54 år

Herrer 60-64 år

Herrer 65-69 år

Herrer 70-74 år

Eksterne lenker
 Nidelv IL & Ranheim IL – NM Mangekamp 10.-11. september 2011 (informasjonsside) 
 Norges Friidrettsforbund - UM / NM Mangekamp 2011, 10-11. september, Trondheim Stadion (xls)

2011
Mangekamp
Friidrett i 2011
Sportsarrangementer i Trøndelag
Sport i Trondheim
Jar Idrettslag

Jar Idrettslag (stiftet 2. februar 1934) er et idrettslag fra Bærum i Akershus. Klubben dekker områdene Jar og Lysaker, samt deler av Stabekk, og driver i dag med idrettene håndball, ishockey, curling, kunstløp og fotball.

Historikk 
Klubben ble stiftet 2. februar 1934 som Jar Idrettslag, etter en fusjon av gutteklubbene Freidig og Rapp. Idrettslaget hadde avdelinger for bandy, fotball, friidrett og skiidrett (langrenn og hopp). Avdelinger for håndball og orientering kom på 1940-tallet, mens klubbens største idrett, ishockey, først ble etablert i 1952. Mens de andre idrettene forsvant fra klubben, bestod til slutt kun håndball og ishockey.

Etter oppføringen av Jar Isforum har klubben inlemmet avdelinger for curling og kunstløp.

Idretter

Ishockey 
A-laget i ishockey for menn rykket i 1966 opp til landets øverste divisjon, og kom helt opp til en 3.-plass under 1970-tallet. Etter nedrykk, hadde laget tilhold i divisjonen under, før de på nytt rykket ned etter 2003/04-sesongen.

Under 2014/15-sesongen spiller Jar i 3. divisjon.

Håndball

Jar IL startet seniorlag for kvinner i 6. divisjon fra 2017/18-sesongen, og har en aktiv ungdomsavdeling, med flest spillere og lag på kvinnesiden. De spiller sine hjemmekamper i Nadderudhallen på Bekkestua.

Jarbanen 
Klubbens hjemmebane var først Jar idrettsplass, mer kjent som Jarbanen, som åpnet 20. august 1937. Banen ble opprinnelig gitt til Bærums Sportsklubb i 1922 av Harald Løvenskiold, og ble eiet av Jar Vel fra 1938 og idrettslaget fra 1946 før Bærum kommune tok over i 1968.

En bane ble brukt til lagsport, og i nærheten var det to hoppbakker. Begge bakkene forsvant etterhvert, så bruken av banen ble begrenset til håndball og tennis om sommeren og til ishockey om vinteren. Fra 1965 delte idrettslaget banen med Jar Tennisklubb til den opphørte i 2010.

Jar Idrettslags klubbhus ble åpnet i 1947 og ombygd ti år senere. I 1976 ble et tilsvarende hus bygget for tennisklubben.

Det ble mulig å spille tennis innendørs fra 1979. Syv år senere ble en kunstfrosset isflate lagt på banen, før det i 2006 ble fattet et politisk vedtak om å bygge en ishall på Jarbanen. Den nye hallen fikk navnet Jar Isforum, og åpnet i slutten av mai 2013.

Referanser

Eksterne lenker 
 
 Jar Håndball

Idrettslag i Bærum
Ishockeyklubber i Norge
Idrettslag etablert i 1934
NM i mangekamp 2010

NM i mangekamp 2010 var en del av NM i friidrett 2010, og ble arrangert som et eget mesterskap i Trondheim, 11. og 12. september 2010.

Det ble konkurrert i tikamp for menn og sjukamp for kvinner.

Resultater, senior

Menn

Kvinner

Kun én utøver deltok.

Resultater, junior

Menn

Kvinner

Resultater, ungdom

Gutter 17 år

Gutter 16 år

Gutter 15 år (9-kamp)

Jenter 17 år

Jenter 16 år

Jenter 15 år

Resultater, veteran

Herrer 45-49 år

Herrer 50-54 år

Herrer 65-69 år

Herrer 70-74 år

Kvinner 45-49 år

Eksterne lenker
 Nidelv IL & Ranheim IL – NM Mangekamp 10.-11. september 2010 (informasjonsside) 
 – Ranheim IL – Friidrett – NM/UM Mangekamp 2010 – Resultater (xls)

2010
Mangekamp
Friidrett i 2010
Sportsarrangementer i Trøndelag
Sport i Trondheim
Menen Asfaw

Menen Asfaw (født 1891 [1889 etter etiopisk kalender], død 1962) var en etiopisk keiserinne, gift med keiser Haile Selassie. Hun var datter av Asfaw, jantirar av Ambassel, og Woizero Sehin Mikael. Hun var etterkommer av Dawit II av Etiopia (1501–1540).

Hun hadde tidligere vært gift med Dejazmach Ali av Cherecha, som hun hadde en sønn og en datter med. Etter å ha blitt skilt fra ham giftet hun seg med Dejazmach Amede Ali Aba-Deyas, som hun også fikk en sønn og en datter med. Etter hans død ble hun gift med Leul Seged Atnaf Seged. Hun traff den fremtidige keiseren på denne tiden, og familien sørget for at hun skilte seg og giftet seg med ham. Hun giftet seg med Haile Selassie i august 1911. Hun ble mor til hans seks barn.

Referanser

Den etiopiske kongefamilien
Etiopiere
Personer etter føde- eller oppvekststed i Etiopia
Arnold Houbraken

Arnold Houbraken (født 28. mars 1660 i Dordrecht, død 14. oktober 1719) var en nederlandsk maler og biograf.  

Houbraken er først og fremst husket som biograf; hans De Groote Schouburgh der Nederlantsche konstschilders en schilderessen fra 1718–1721 utgjør en fortsettelse av Karel van Manders samling av kunstnerbiografier og beskriver nederlandske kunstnere fra 1600-tallet.

Houbrakens verk utelater flere malere som i dag ansees for å være meget viktige og av større betydning enn mange andre kunstnere som er tatt med. Som eksempel kan nevnes Johannes Vermeer, som kun omtales en gang nærmest i en bisetning.

Referanser

Eksterne lenker 
 
 Schouburg i Digitale Bibliotheek der Nederlandse Letteren (DBNL)

Malere i den nederlandske gullalderen
Nederlandske forfattere
Personer fra Dordrecht
«Harald Haarfagre»

«Harald Haarfagre» (sjøsatt 4. januar 1897 i Elswick, Storbritannia) var et Tordenskjold-klasse norsk panserskip bygget på Armstrong Withworth & Co Elswick og i tjeneste fra 1898 til 1947. Under okkupasjonen av Norge ble skipet brukt i tysk tjeneste som flytende luftvernbatteri, under navnet «Thetis». Etter å ha overlevd 2. verdenskrig, tjenestegjorde skipet som losjiskip fram til det ble solgt til hugging i 1947.

Norske panserskip
Skip fra andre verdenskrig
Skip fra 1897
Skip bygget i Storbritannia
Artikler i sjøfart-prosjektet
Tôg

Tôg er et norsk rockeband fra Stavanger. Bandet ble dannet høsten 2009. Gruppa platedebuterte i 2011 med albumet Drøm på selskapet Brilliance Records.

Medlemmer
 Lars Christian Olsen – vokal
 Thomas Engebretsen – bass
 Paul Marti – gitar
 Morten Røsbak – synth
 Thomas Gallatin – trommer

Diskografi

Album
Drøm (2011)
Feiring (2014)

EP
Tôg EP (2011)

Singler
Sansen (2010)
Reint mel (i påsen din) (2010)
Pusten fra (2011)
Haaplaust (2011)
Når me våkne opp i mårå (2013)
Maridalen (2013)
Av Hengslene (2014)

Eksterne lenker 
 

Norske rockegrupper
Band etablert i 2009
Culavamsa

Cūḷavaṃsa eller Chulavamsa (Pāli: «den lille krøniken») er et historisk verk skrevet på pali om kongene på Sri Lanka. Verket dekker perioden fra det 4. århundre frem til 1815. Culavamsa ble skrevet i løpet av mange år av singalesiske buddhistiske munker. Verket anses for å være en fortsettelse til Mahavamsa (Pāli: «den store krøniken»). Både Mahavamsa og Culavamsa anses iblant for å være ett eneste arbeid, og kalles da Mahavamsa, som strekker seg over to årtusener av Sri Lankas historie.

Cūḷavaṃsa er delt i to deler. Den første begynner da Buddh-dantya, en relikvie som skal være en av Siddhartha Gautamas tenner, ankommer til Sri Lanka i det 4. århundre. Krøniken beskriver videre kong Parakramabahu den stores liv og levnet (1153 – 1186). Mens munken Dhammakitti tradisjonelt ansees som forfatteren av den første delen, har nå mange historikere gått over til å mene at dette var et samarbeidsprosjekt som flere munker deltok i. Den andre delen, som det tok flere år å skrive, fortsetter historien om monarkiet på Sri Lanka frem til kongedømmet blir en del av det britiske imperiet i 1815.

En tysk oversettelse av Cūḷavaṃsa ble ferdigstilt av Wilhelm Geiger i 1930, og deretter oversatt til engelsk av Mabel Haynes Bode. Deretter ble den engelske oversettelsen revidert av Geiger.

Referanser

Krøniker
Srilankisk litteratur
Sri Lankas historie